<classify> TABIA ya viongozi wa kisiasa wakiwemo madiwani kuwawekea dhamana watuhumiwa wanaowapa ujauzito wanafunzi ni kikwazo cha kuibua matukio kama hayo katika wilaya ya Chamwino mkoani Dodoma.Hayo yamebainishwa na viongozi wa vikundi vya uelimishaji rika kupitia mradi wa kutokomeza ukatili wa kijinsia kupunguza ndoa za utotoni.Mradi huo unaotekelezwa na shirika lisilo la kiserikali la Women Wake Up WOWAP chini ya ufadhili wa The Foundation For Civil Society kwa lengo la kutokomeza ukatili wa kijinsia na mimba za utotoni wilayani humo.Waelimishaji hao wamesema viongozi wa kisiasa wamekuwa kikwazo kikubwa katika kufuatilia matukio mbalimbali hasa pale wanapojitokeza kuwawekea dhamana baadhi ya watuhumiwa.Hali hii inafanya tushindwe kufikia malengo yetu. Diwani ni kiongozi mkubwa kwenye kata. Mwenyekiti wa kijiji, kitongoji na watendaji wa kata wanamsikiliza yeye, amesema mwelimishaji rika kutoka kijiji cha Bwawani, Kata ya Manchali ambaye alitaka jina lake lisitajwe.Amesema Februari 2018, ndoa ya utotoni ilitokea msichana wa miaka 14 na mvulana miaka 16.Msichana aliacha shule akiwa darasa la nne kutokana na kupata ujauzito. Wakakubaliana mzazi wa mvulana atoe mahari ngombe wawili, mbuzi sita na Sh 240,000 na wazazi wakapokea wakafanya ndoa ya kimila kwa binti, amesema.Amesema walipofika eneo la tukio kijijini Bwawani wakakuta ndoa inafungwa ambapo Mtendaji wa Kijiji na Kata waliamuru wazazi wa pande zote mbili na wanandoa hao watoto wakamatwe na kufikishwa katika kituo cha Polisi Chamwino.Amesema mzazi mmoja alitoroka wakienda stendi kupanda gari kuelekea kituo cha Polisi.Baada ya siku tatu tukapeleleza na kugundua wote waliachiwa na watuhumiwa waliwekewa dhamana na diwani na wako kijijini na maisha yanaendelea na tunaonekana wazushi, amesema.Mkazi wa kijiji cha Chalinze, Mwanahamisi Ally alisema ndoa za utotoni zitatokomezwa wazazi wakiwa walinzi wema wa mabinti zao.Ofisa Maendeleo ya Jamiii Wilaya ya Chamwino, Sophia Swai alisema mradi huo umesaidia kuibuliwa kwa ndoa na mimba za utotoni lakini unataka uwajibikaki ngazi zote. Mratibu wa Mradi huo kutoka Wowap, Nasra Suleimani amesema wanawafuatilia viongozi hao kuwakumbusha majukumu yao ya kutoa elimu kwa jamii ili jambo hilo liweze kutokomezwa.  <topic>: kitaifa 